Lav et referat af nedenstående tekst:

Tekst:
Ved Retten i Aalborg faldt der mandag dom i en sag, hvor en 31-årig mand var tiltalt for forsøg på røveri og for at bryde knivloven, der blandt andet foreskriver, at det ikke er tilladt at bære kniv på offentligt tilgængelige steder uden et anerkendelsesværdigt formål. Den 31-årige blev dømt skyldig i begge forhold, oplyser sagens anklager, Stine Eriksen, til TV2 Nord. Den dømte kan nu se frem til 10 måneder i fængsel, hvorefter han bliver udvist af Danmark. Sagen drejer sig om et røveriforsøg mod en tankstation i Aalborg tilbage i september sidste år. Klokken cirka 2 om natten trådte den nu dømte 31-årige mand ind ad døren på tankstationen og maskerede sig med en hue. Det fik ekspedienten til at løbe i sikkerhed i baglokalet og slå alarm. Gerningsmanden forsøgte forgæves at åbne kasseapparatet, men måtte til sidst opgive og flygte fra stedet. Men da han ville forlade tankstationen, viste det sig, at han var spærret inde. Dørene låser nemlig automatisk om natten netop for at øge sikkerheden for personalet. I forsøget på at komme ud trak manden en medbragt kniv frem, som han brugte til at tvinge døren op med. Det lykkes ham dermed at flygte fra stedet, men han var i forvejen kendt hos politiet, der senere fandt frem til hans identitet. Ikke det første røveri Han er tidligere straffet for begge forhold, hvilket ifølge sagens anklager, Stine Eriksen, var en skærpende omstændighed, der medvirkede til straffens udmåling. Manden er varetægtsfængslet i Aalborg, indtil det bliver afgjort, hvor han skal afsone de 10 måneder i fængsel, og derefter bliver han udvist af Danmark. Udvisningen betyder, at han har indrejseforbud i seks år. Den 31-årige mand er født og opvokset i Danmark, men er tyrkisk statsborger. Han modtog dommen uden et ønske om at anke sagen.

Referat:
10 måneders ubetinget fængsel og udvisning af Danmark. Sådan lød dommen, der faldt ved retten i Aalborg i går.